Sedert die vroegste tye het religieuse leiers en filosowe oor die ideale samelewing nagedink. Soms word dit in die verlede geanker (die paradys), maar soms ook in die toekoms ("'n nuwe hemel en 'n nuwe aarde"). Een bekende bloudruk vir 'n ideale samelewing is Plato se Politeia (Staat), later aangevul met Nomoi (Wette). In 'n ideale samelewing heers regverdigheid, vrede en geluk vir alle mense. Dit sluit ook gewoonlik ruim vryhede vir individue en groepe in.